Agassiz-jääjärven alue kartalla.
**Agassiz-jääjärvi** oli jääkauden päättymisen aikainen jään patoama järvi Pohjois-Amerikassa Hudsonin lahdesta lounaaseen lähinnä Kanadan Manitobassa ja Yhdysvaltojen Minnesotassa. Tämä muinainen, suureksi osaksi jo kuivunut järvi on nimetty varhaisen jääkausitutkija Louis Agassizin mukaan. Järven olemassaolon aikana sen rannoille muutti paleointiaanien asutusta. Jääjärvi tyhjeni erittäin nopeasti Hudsonin lahden yllä olleen jäätikön katkettua kahteen osaan, noin 8 200 vuotta sitten. Tällöin kylmää vettä virtasi Atlantille, mikä häiritsi merivirtoja ja aiheutti maailmanlaajuisia säänvaihteluita, ilmaston kylmenemistä ja kuivumista.

Suurin laajuus
--------------

Järvi ulottui laajimmillaan ehkä 841 000 neliökilometrin alalle ja järven syvyys oli korkeimmillaan yli 500 metriä. Agassiz-järvi oli Kanadassa ja Pohjois-Yhdysvalloissa. Laajimmillaan se peitti suuria osia Manitobasta, Länsi-Ontariosta, Saskatchewanista, Pohjois-Dakotasta ja Pohjois-Minnesotasta. Ontariossa oli joitain suuria saaria järven ollessa laajimmillaan.

Historia
--------

Jääjärvi syntyi viimeistään noin 13 000 kalenterivuotta sitten eli noin 11 700 radiohiilivuotta sitten Manitoban provinssin eteläosan seuduille.

Järvi tyhjeni noin 11 000 vuotta sitten.*lähde?* Noin 9 900 vuotta sitten jääjärveen ilmestyi taas vettä, kun jäätikkö oli taas edennyt Kanadassa.

Järven ollessa suurimmillaan 8 400 kalenterivuotta eli 7 700 radiohiilivuotta sitten jääjärvestä tyhjeni yli 163 000 km3 vettä Atlanttiin. Mikä on 30 prosenttia enemmän kuin kaikki nyky maailman järvet yhteensä. Tämä aiheutti 400 vuotta kestäneen lämpötilojen laskun maapallolla. Seuraavan 1 000 vuoden sisään Winnipegjärvi, Winnipegosisjärvi, Manitobajärvi, Lake of the Woods, Cedarjärvi, Lac la Ronge, Red Lake ja muita järviä jäi jäljelle.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Agassiz-jääjärvi**.
1. ↑
2. ↑  Jean Thie: Finding Glacial Lake Agassiz with Google Earth *Ecoinformatics International Inc*. www.geostrategis.com. Viitattu 12.11.2009. (englanniksi)
3. ↑   Period,10,000 to 6,000 BC, Glacial Retreat and Aboriginal Settlement,1998 Manitoba Archaeological Society,Web Development: Brian Schwimmer, University of Manitoba,Text and Graphics: Brian Schwimmer, Virginia Petch, Linda Larcombe
4. ↑   (Arkistoitu – Internet Archive), Glacial Lake Agassiz
5. 1 2  S. Perkins: Once upon a lake..  *Science News*, 2002. vsk, nro 162(18), s. 283.  CGRG Bibliography of Canadian Geomorphology. doi:10.2307/4014064. Julkaisun yhteenveto. Viitattu 26.10.2009.  (englanniksi) (Arkistoitu – Internet Archive)
6. ↑  , Glacial Lake Agassiz, Manitoba Heritage Council Commemorative Plaques
7. ↑   (Arkistoitu – Internet Archive), GLACIAL LAKE AGASSIZ, John P. Blue
8. ↑   (Arkistoitu – Internet Archive), REVIEW OF LAKE AGASSIZ HISTORY, L. H. Thorleifson, Geological Survey of Canada, 601 Booth Street, Ottawa ON K1 A 0E8
9. ↑  , Palaeo Period,
10. ↑  Fagan 2008, s 183
11. ↑   Lake Agassiz, by James Bergseid Physical Geology Spring 2007,Student Papers in Geology,Cochise College ,Geology Home Page
12. ↑   (Arkistoitu – Internet Archive), Giant Lakes image, Map by Map Hero, Inc. for the Minnesota Historical Society, 2001,